|  |  |  |
| --- | --- | --- |
| Å skape etter inspirasjon – bruk **Planetene** | | |
| I 1916 skrev komponisten Gustav Holst orkestersuiten; Planetene. Verket består av syv satser med navn etter de antikke gudene (bl.a. Mars, Venus, Jupiter), som igjen har gitt navn til hver sin planet. I musikkstykket forsøker Gustav Holst å gjenspeile planetenes personlighet, slik denne kommer til uttrykk hos de antikke gudene de har fått navn etter. Musikken til Holst har inspirert mange senere komponister, blant annet John Williams som skrev musikken til Star Wars filmene. Den kulturelle skolesekken tar oss denne gangen med på en musikalsk romferd som kan gi inspirasjon til egne "romferder" i klasserommet. | | |
| Forarbeid | Gi en kort innføring i romersk mytologi, med spesiell vekt på krigsguden Mars.  Lytt til satsen; Mars (fra musikkverket **Planetene**) i linken nedenfor, og legg spesielt merke til begynnelsen og slutten av musikkstykket:  <https://www.youtube.com/watch?v=Jmk5frp6-3Q>  Lytt til Star Wars - main theme (tips til lærerne: 1.40-2.02): <https://www.youtube.com/watch?v=FTiRrlgbYIM>  Refleksjon:   * Hvordan kan dere høre at Gustav Holst har hentet inspirasjon fra krigsguden? * Hvilke musikalske tema fra satsen Mars kjenner dere igjen i musikken fra Star Wars?   Lytt gjerne også til Venus, Merkur og Jupiter. Det kan være fint å kjenne til noen av teamene før dere skal på konsert. | Relevante kompetansemål:  Musikk:   * *Kunne gjøre rede for ulike epoker og stilarter* * *Uttrykke og formidle refleksjon om musikk som kunst - og kulturuttrykk.* * *Gjenkjenne og beskrive musikalske stiltrekk fra improvisert musikk og rytmisk musikk*   Norsk:   * *Skrive ulike typer tekster etter mønster av eksempeltekster og andre kilder* * *Planlegge, utforme og bearbeide egne tekster manuelt og digitalt, og vurdere dem underveis i prosessen ved hjelp av kunnskap om språk og tekst* * *Beskrive samspillet mellom estetiske virkemidler i sammensatte tekster, og reflektere over hvordan vi påvirkes av lyd, språk og bilder*   Naturfag:   * *Beskrive universet og ulike teorier for hvordan det har utviklet seg* * *Undersøke et emne fra utforskingen av verdensrommet, og sammenstille og presentere informasjon fra ulike kilder*     Samfunnsfag:   * *Undersøke og diskutere bruk og misbruk av ressurser, konsekvenser det kan få for miljøet og samfunnet, og konflikter det kan skape lokalt og globalt.* * *Gjøre greie for hvordan ulike politiske parti fremmer ulike verdier og interesser, knytte dette til aktuelle samfunnsspørsmål og argumentere for eget syn.* |
| Etterarbeid  8. trinn | Ta utgangspunkt i det du har opplevd gjennom konserten. Bruk dette som inspirasjon til å lage en tegneserie om en eller flere av de antikke gudene. |
| Etterarbeid  10.trinn | Bruk inntrykkene konserten har gitt dere som inspirasjonen til å lage en kortfilm. La filmens virkemidler være inspirert av det universet konserten presenterer.  Forslag til filmoppgaver kan være:   * Lag en dokumentar fra verdensrommet – en informativ vandring i planetenes verden. * Lag en ny filmatisering av "månelandingen". * Lag en romantisk komedie - ta utgangspunkt i planetenes personligheter. * Lag en Star Wars parodi. * Science fiction – Lag et drama fra et univers du skaper selv. |
| Tverrfaglig refleksjons-oppgave: | Kongelige norske marines musikkorps er hovedaktører på denne konserten. De profesjonelle musikerne fungerer som inspiratorer og rollemodeller for unge korpsmusikere i hele regionen, og  bidrar i tillegg som instruktører og dirigenter.  Marinemusikken er flere ganger foreslått nedlagt. Et slikt vedtak vil berøre hele Norge, men spesielt kulturlivet i Vestfold og vår region.  Diskuter viktigheten av å ha profesjonelle utøvere som inspiratorer i lokalsamfunnet. |

Opplegget er utarbeidet i samarbeid mellom DKS Vestfold og Monica Therese Green, faglærer i musikk og norsk